Sindikata e Naftëtarëve të Shqipërisë kanë publikuar një letër, sipas të cilës sindikata ndërkombëtare IndustriALL Global Union i është drejtuar kryeministrit Edi Rama. Teksa vijon ende greva e naftëtareve gra pa asnjë negociatë mes tyre dhe shtetit, Sindikata e Naftëtarëve në Shqipëri ka publikuar një letër, ku sipas tyre, një sindikatë ndërkombëtare ia ka dërguar kryeministrit Rama. Sipas tyre, sindikata ndërkombëtare, i është drejtuar kryeministrit Edi Rama ku i bën thirrje që të ndërhyjë sa më parë në mënyrë që tu kthehen pagat e prapambetur. Në Facebook, Sindikata e Naftëtarëve në Shqipëri shkruan se situata është e papranueshme. "Sindikata ndërkombëtare IndustriALL Global Union që përfaqëson miliona punëtorë në sektorët e minierave, energjisë dhe manifakturës, i ka nisur një letër kryeministrit Edi Rama dhe qeverisë së tij që të ndërhyjë në mënyrë që të paguhen pagat e prapambetura të naftëtarëve. Ata i rikujtonë Ramës se edhe pse e kanë kontaktuar për të njëjtën problematikë në muajin prill, nuk ka pasur zhvillime pozitive. Për IndustriAll është e papranueshme situata e krijuar dhe presin zgjidhje të menjëhershme. Naftëtarët e bashkuar kanë për të fituar!" - shkruan sindikata e naftëtarëve në Shqipëri. Ndërkohë ditën e sotme, greva e naftëtareve gra ka hyrë në ditën e dhjetë të saj. Grevistet e Ballshit.